**JAVNI NATJEČAJ ZA IZBOR NAJLJEPŠEG BALKONA/PROZORA,**

**NAJLJEPŠE OKUĆNICE/DVORIŠTA I NAJLJEPŠE UREĐENOG OKOLIŠA POSLOVNOG PROSTORA**

Turistička zajednica općine Vrsar raspisuje javni natječaj za odabir najljepše uređenog balkona ili prozora, okućnice ili dvorišta i okoliša poslovnog prostora na području općine Vrsar.

Prijavu mogu izvršiti fizičke i pravne osobe i to za:

* Najljepše uređen balkon/prozor
* Najljepše uređenu okućnicu/dvorište
* Najljepše uređen okoliš poslovnog prostora

Prijave se dostavljaju osobno u Turističku zajednicu općine Vrsar, Obala maršala Tita 6, Vrsar ili putem e-mail-a info@infovrsar.com. Uz prijavu se prilaže 5 fotografija kandidiranog objekta u visokoj rezoluciji (na CD-u ili USB-u) ili poziv našem fotografu koji će prema dogovoru doći i fotografirati kandidirani objekt.

Prijave se zaprimaju zaključno do 15. listopada 2018.

Ocjenjivanje će vršiti komisija prema sljedećim kriterijima:

* Kreativnost i originalnost
* Izbor, zastupljenost i sklad bilja
* Opći dojam te utjecaj na cjelokupni izgled destinacije/mjesta
* Uređenje, održavanje i čistoća

Svaki od kriterija  boduje se od 1 do 5, pri čemu je najbolji natjecatelj onaj koji osvoji najveći broj bodova u svakoj kategoriji pojedinačno.

Komisija za izbor najljepše okućnice, balkona i najljepše uređenog poslovnog subjekta izvršit će pregled pristiglih ponuda na javni natječaj i donijeti odluku o izboru prijavljenih. Komisija se sastoji od tri člana:

1. Natalija Vugrinec, direktorica TU TZO Vrsar
2. Anton Prekalj, komunalni savjetnik, Općina Vrsar-Orsera
3. Damir Gregurović, voditelj održavanja, Montraker d.o.o.

Svaki sudionik dobit će priznanje, a najuspješniji će biti nagrađeni na sljedeći način:

* **Najljepše uređen balkon/prozor**

 Nagrada - poklon bon iskoristiv u vrtnom centru u iznosu 1.000,00 kn

* **Najljepše uređena okućnica/dvorište**

 Nagrada  - poklon bon iskoristiv u vrtnom centru u iznosu 1.000,00 kn

* **Najljepše uređen okoliš poslovnog prostora**

 Nagrada - poklon bon iskoristiv u vrtnom centru u iznosu 1.000,00 kn

Imena nagrađenih biti će objavljena na internetskim stranicama i Facebook stranici Turističke zajednice općine Vrsar. Nagrade će se dodijeliti na proslavi Dana sv. Martina 11.11.2018.

Sve dodatne informacije o navedenom natječaju mogu se dobiti radnim danom u redovnom radnom vremenu u uredu TZO Vrsar, Obala M. Tita 6.